Na temelju članka 11. Zakona o pravu na pristup informacijama („Narodne novine“ broj 25/13, 85/15) te članka 46. Statuta Općine Podstrana („Službeni glasnik Općine Podstrana“ broj 07/21, 21/21, 04/23) općinski načelnik je dana 18. listopada 2024. godine donio

**ODLUKU**

**o upućivanju nacrta prijedloga III. Izmjena i dopuna**

**Plana upravljanja pomorskim dobrom na području Općine Podstrana za razdoblje**

**2024-2028. godinu na savjetovanje s javnošću**

**Članak 1.**

Utvrđuje se nacrt prijedloga III. Izmjena i dopuna Plana upravljanja pomorskim dobrom na području Općine Podstrana za razdoblje 2024-2028. godinu, te se isti upućuje u postupak savjetovanja s javnošću.

**Članak 2.**

Savjetovanje s javnošću provodi se s ciljem da se širi krug zainteresiranih osoba s područja Općine Podstrana uključi u pripremu konačnog nacrta III. Izmjena i dopuna Plana upravljanja pomorskim dobrom na području Općine Podstrana za razdoblje 2024-2028. godinu. Na taj se način želi upoznati javnost s nacrtom prijedloga III. Izmjena i dopuna Plana te pribaviti mišljenja, primjedbe i prijedloge zainteresirane javnosti, kako bi predloženo, ukoliko je zakonito i stručno utemeljeno, bilo prihvaćeno od strane donositelja Plana i u konačnosti ugrađeno u odredbe Plana.

**Članak 3.**

Pravna osnova za izradu i donošenje III. Izmjena i dopuna Plana upravljanja pomorskim dobrom na području Općine Podstrana za razdoblje 2024-2028.godinu je Zakon o pomorskom dobru i morskim lukama („Narodne novine“ broj 83/23).

**Članak 4.**

Postupak savjetovanja s javnošću iz članka 1. ove Odluke provodi Upravni odjel za pravne poslove i strateško upravljanje Općine Podstrana.

**Članak 5.**

Nacrt prijedloga III. Izmjena i dopuna Plana upravljanja pomorskim dobrom na području Općine Podstrana za razdoblje 2024-2028. godinu daje se na savjetovanje s javnošću u trajanju od 30 dana, od 21.listopada 2024. godine do 19. studenog 2024. godine.

**Članak 6.**

Tijekom trajanja postupka savjetovanja s javnošću nacrt prijedloga III. Izmjena i dopuna Plana upravljanja pomorskim dobrom na području Općine Podstrana za razdoblje 2024-2028. godinu bit će izložen na mrežnoj stranici Općine Podstrana [www.podstrana.hr](http://www.podstrana.hr)

**Članak 7.**

Na oglasnoj ploči Općine Podstrana i na mrežnoj stranici Općine Podstrana [www.podstrana.hr](http://www.podstrana.hr) objavit će se Informacija o upućivanju na savjetovanje s javnošću nacrta prijedloga III. Izmjena i dopuna Plana upravljanja pomorskim dobrom na području Općine Podstrana za razdoblje 2024-2028. godinu, a sadrži mjesto, datum početka i trajanje roka savjetovanja s javnošću, poziv zainteresiranim osobama za sudjelovanje te rok u kojem se dostavljaju pisana mišljenja, prijedlozi i primjedbe na nacrt prijedloga III. Izmjena i dopuna Plana.

**Članak 8.**

Mišljenja, prijedlozi i primjedbe koji će se dostaviti, obradit će nositelj izrade nacrta prijedloga III. Izmjena i dopuna Plana te o tome sačiniti Izvješće.

**Članak 9.**

Ova Odluka stupa na snagu danom donošenja.

OPĆINSKI NAČELNIK

Mijo Dropuljić, prof.

KLASA: 008-02/24-01/03

URBROJ: 2181-39-02-1-24-01

Podstrana, 18. listopada 2024. godine